text: Afa Yaa’iin kongirasii Ameerikaa Nancy Pelosi ibsa Kiibxata kaleessaa kenniteen, Prezdaant Traamp mootummaan biyya biroo siyaasa Ameerikaa keessa akka seenu affeeruun isaa heera Ameerikaa kan cabse waan taheef, qorannoon yakkaa prezdaanticha irratti ni geggeeffama jette. Miss Pilosiin itti dabaluudhaanis “namni kamuu heera biyyaatii gadi waan taheef, Prezdaantichi yakka dalaguun isaa yoo mirkanaahe, adeemsi aangoo Prezdaantummaa irraa mulquu itti fufa”jechuun ibsite.
text: #000004
text: Traamp jalqaba irratti haasawni bilbilaa Prezdaantii Yukreen waliin godhe seera qabeessa tahuu ibsuun, waraabbii haasawa kana Kongirasiidhaaf keennuuf kan hin dirqamne tahuu ibsee ture. Haata’u malee Waayithaawus ibsa kaleessa baaseen, haasaya bilbilaa kana dhimmoota nageenya biyyattii ilaallatu keessaa hambisuun, dhimmoota biroo barreeffamaan kan baasu tahuu beeksise.
text: #000006